এপ্রিল-জুন চড়বে পারদ, বাড়বে দহন জ্বালা! সতর্কতা জারি আইএমডির

নয়া দিল্লি: এপ্রিল থেকে জুন, দেশজুড়ে চলবে তীব্র দাবদাহ (April to June More Heatwave)। তাপপ্রবাহের পূর্বাভাস দিয়েছে মৌসম ভবন (আইএমডি)। জানিয়েছে, মধ্য-পূর্ব এবং উত্তর-পশ্চিম ভারতে এপ্রিল থেকে জুন পর্যন্ত স্বাভাবিকের চেয়ে বেশি তাপমাত্রা থাকবে। পশ্চিম এবং পূর্ব ভারতের কিছু এলাকা ছাড়া দেশের বেশিরভাগ অংশেই স্বাভাবিকের চেয়ে অনেক বেশি তাপমাত্রা থাকবে বলেই জানাচ্ছে আইএমডি। হাওয়া অফিস সূত্রে খবর, বেশিরভাগ অঞ্চলে সর্বনিম্ন তাপমাত্রা থাকবে স্বাভাবিকের উপরে।

আরও পড়ুন: চীনে গিয়ে ভারত নিয়ে পরচর্চা ইউনুসের

সংবাদমাধ্যমের মুখোমুখি হয়ে তিনি জানিয়েছেন, “এপ্রিল থেকে জুন পর্যন্ত, উত্তর ও পূর্ব ভারতের বেশিরভাগ অংশ, মধ্য ভারত এবং উত্তর-পশ্চিম ভারতে স্বাভাবিকের চেয়ে বেশি তাপপ্রবাহের সম্ভাবনা রয়েছে ৷” সাধারণত, ভারতে এপ্রিল থেকে জুন পর্যন্ত চার থেকে সাত দিনের তাপপ্রবাহ রেকর্ড করা হয়। উত্তর-পশ্চিম ভারত গ্রীষ্মের সময় দ্বিগুণ তাপপ্রবাহের মুখোমুখি হতে পারে।

Seasonal outlook for hot weather season (April to June) 2025 and Monthly Outlook for April 2025 for the Rainfall and Temperature

For more information, visit: https://t.co/2Ngx8M8iGh… #imd #weatherupdate #mausam #outlook #season #temperatures @moesgoi @ndmaindia @DDNational… pic.twitter.com/S81XqoV4FT

— India Meteorological Department (@Indiametdept) March 31, 2025

উত্তর-পশ্চিম ভারতে সাধারণত পাঁচ থেকে ছয় দিন তাপপ্রবাহ থাকে। রাজস্থান, গুজরাত, হরিয়ানা, পঞ্জাব, মধ্যপ্রদেশ, মহারাষ্ট্র, উত্তরপ্রদেশ, বিহার, ঝাড়খণ্ড, পশ্চিমবঙ্গ, ওড়িশা, ছত্তিশগড়, তেলেঙ্গানা, অন্ধ্রপ্রদেশ এবং কর্ণাটক ও তামিলনাড়ুতে স্বাভাবিকের চেয়ে বেশি তাপপ্রবাহ দেখা যাবে। এপ্রিলে স্বাভাবিকের চেয়ে বেশি তাপমাত্রার সাক্ষী হতে পারে। দক্ষিণ ও উত্তর-পশ্চিমাঞ্চলের কিছু এলাকায় স্বাভাবিক তাপমাত্রা থাকতে পারে।